*Anexa nr. 1 la Regulament*

**GHIDUL SOLICITANŢILOR**

pentru finanţarea nerambursabilă din bugetul propriu al orașului Miercurea Nirajului a activităților de tineret în anul 2020

**Capitolul 1 – Prevederi generale**

**1.1. Consiliul Local al Orașului Miercurea Nirajului** acordă finanţări nerambursabile pentru tineret în temeiul Legii nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare și în conformitate cu legislația specific reprezentată de Legea tinerilor nr. 350/2006, cu modificările și completările ulterioare și Hotărârea Guvernului nr. 24/2015 pentru aprobarea Strategiei naționale în domeniul politicii de tineret pentru perioada 2015-2020.

**1.2.** Finanţarea se acordă pentru acoperirea parţială a unui program ori proiect, din domeniile de intervenție aprobate prin Hotărârea Consiliului Local Miercurea Nirajului nr. 11/19.02.2020 în baza unui contract încheiat între părţi.

**1.3.** Pentru acelaşi domeniu, un beneficiar nu poate contracta mai mult de două finanţări nerambursabile în decursul unui an fiscal.

**1.4.** În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la autoritatea finanţatoare, nivelul finanţării nu poate depăşi o treime din totalul fondurilor publice alocate programelor aprobate anual în buget.

**1.5.** Finanţările nerambursabile nu se acordă pentru activităţi generatoare de profit şi nici pentru activităţi din domeniile reglementate de Legea nr.182/2002 privind protecţia informaţiilor clasificate, cu modificările ulterioare.

**1.6.** Nu se acordă finanțări nerambursabile pentru activități ce presupun dezvoltarea infrastructurii solicitantului și nici pentru cheltuieli care se constituie, într-o formă sau alta, în remunerație pentru membrii organizației;

**1.7.** Nu se acordă finanțări nerambursabile pentru activități cultural și sportive, astfel cum au fost definite prin documentațiile de finanțare pe cele două domenii.

**Capitolul 2 – Suma disponibilă pentru finanţare nerambursabilă**

**2.1.** Suma totală disponibilă oferită de Consiliul Local Miercurea Nirajului pentru finanțarea nerambursabilă a activităților de tineret organizate de structurile neguvernamentale de utilitate public pentru tineret, în anul 2020, este de **5.000,00 lei.**

**2.2. SPRIJINUL NERAMBURSABIL:** intensitatea sprijinului este de 90% din totalul cheltuielilor eligibile. Sprijinul nerambursabil va fi acordat sub formă de primă, în două tranșe astfel: – 50% din cuantumul sprijinului după semnarea contractului de finanțare și 50% din cuantumul sprijinului se va acorda cu condiția implementării corecte a proiectului, efectiv după depunerea și aprobarea cheltuielilor din cererea de rambursare.

**Capitolul 3 – Categorii de beneficiari**

**3.1.** Beneficiarii finanţării nerambursabile pot fi structurile neguvernamentale de utilitate public de și pentru tineret, care organizează activități de tineret în interes orășenesc.

**3.2.** În sensul prezentului ghid prin termenul tineri se înțelege cetățenii cu vârsta cuprinsă înre 14 și 40 de ani, iar expresia activitate de tineret reprezintă orice formă de acțiune organizată în scopul îmbunătățirii condițiilor necesare integrării socioprofesionale a tinerilor, conform necesităților și aspirațiilor acestora.

**Capitolul 4 – Criterii de eligibilitate**

**4.1.** Pentru a putea participa la selecţie, solicitantul trebuie să îndeplinească următoarele cerinţe minime:

**4.1.1. Organizația neguvernamentală de tineret:**

a) este persoană juridică de drept privat și fără scop patrimonial, care funcționeză în condițiile Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, și care îndeplinește, cumulativ următoarele criterii:

- scopul prevăzut în statut vizează direct domeniul tineretului, iar pentru realizarea acestuia majoritatea obiectivelor asumate sunt adresate tinerilor;

- cel puțin două treimi din numărul total al membrilor sunt tineri.

*NOTA: Sunt asimilate organizațiilor neguvernamentale de tineret federațiile care funcționează în condițiile Ordonanței Guvernului nr. 26/2000, aprobată cu modificări și completări prin Legea nr. 246/2005, și care îndeplinesc, cumulative, următoarele criterii:*

*- scopul prevăzut în statut vizează direct domeniul tineretului, iar pentru realizarea acestuia majoritatea obiectivelor asumate sunt adresate tinerilor;*

*- cel puțin două treimi din numărul total al membrilor sunt tineri;*

b) nu are datorii la bugetul de stat sau la bugetul local.

**4.1.2. Organizația neguvernamentală pentu tineret:**

a) este persoană juridică de drept privat și fără scop patrimonial, care funcționeză în condițiile Ordonanței Guvernului nr. 26/2000, aprobată cu modificări și completări prin Legea nr. 246/2005, și care îndeplinește numai condiția ca scopul prevăzut în statut vizează direct domeniul tineretului și ale căror obiective și/sau programme și activități se adresează tinerilor în general sau doar unor categorii de tineri.

b) nu are datorii la bugetul de stat sau la bugetul local.

**Capitolul 5 – Categorii de cheltuieli eligibile**

**5.1.** Finanțările nerambursabile se acordă pentru cofinanțarea unor activități și nu pentru funcționarea solicitantului.

**5.2.** (1) **Sunt eligibile** următoarele cheltuieli:

a) cheltuielile de realizare a activității, precum pregătirea și formarea tinerilor ca o soluție viabilă pentru dezvoltarea durabilă a comunității, costuri materialee și servicii, închirieri de spații și aparatură, onorarii, prestări servicii, premii și altele asemenea;

b) achiziționarea de dotări necesare derulării activității de tineret;

c) cheltuieli ocazionate de cazarea și transportul intern și internațional ale participanților/invitaților;

d) alte cheltuieli specific, precum realizarea de studii și cercetări, consultanță de specialitate, tipărituri, seminarii, conferințe, ateliere de lucru, acțiuni promoționale și de publicitate;

e) cheltuieli de masă ale participanților și/sau invitaților;

f) cheltuieli de personal, aferente personalului implicat în proiect și cheltuieli administrative, aferente perioadei de realizare a activității;

g) cheltuielile de realizare a activității de interes local destinate tinerilor de pe raza orașului Miercurea Nirajului;

h) implementarea unor proiecte care sprijină înființarea societăților de către tineri de pe raza unității administrativ teritoriale;

i) cheltuielile de realizare a unor proiecte propuse de organizația neguvernamentală în beneficiul tinerilor în domeniul: antreprenoriat, dezvoltare profesională

j) acordarea unor stimulente de către organizația neguvernamentală în beneficiul tinerilor pentru obținerea unor fonduri nerambursabile.

(2) **Nu sunt eligibile** cheltuieli cu întreținerea și repararea mijloacelor fixe, cheltuieli administrative.

**Capitolul 6 – Reguli referitoare la elaborarea şi prezentarea cererii de finanţare**

**6.1.** Documentaţia de solicitare a finanţării nerambursabile va cuprinde următoarele:

a) formularul de solicitare a finanţării – original, conform modelului prevăzut în ***anexa nr. 1a la prezentul Ghid;***

b) bugetul de venituri şi cheltuieli al proiectului – original, conform modelului prevăzut în ***anexa nr. 1b la prezentul Ghid;***

c) declarație pe propria răspundere, conform modelului prevăzut în ***anexa nr. 1c la prezentul Ghid;***

d) dovada existenţei surselor de finanţare proprii sau oferite de terţi, din care să rezulte deţinerea disponibilităţilor băneşti reprezentând cota proprie de 10% finanţare a solicitantului :

- extras de cont care să dovedească existenţa disponibilului;

- contracte de sponsorizare;

- alte forme de sprijin financiar ferm din partea unor terţi;

*Notă: Contractele de sponsorizare trebuie să fie clare, să fie specificată suma cu care se finanţează proiectul, formularele să fie semnate şi ştampilate, înregistrate de ambele părţi semnatare, să se refere la programul/proiectul/acţiunea pentru care se solicită finanţare.*

e) actul constitutiv, statutul, acte doveditoare a calității de organizație de tineret sau pentru tineret și actele doveditoare ale sediului și patrimoniului inițial ale organizației solicitante, precum și actele adiționale, după caz;

f) certificatul de înscriere sau alte acte doveditoare ale dobândirii personalității juridice;

g) certificatul de înregistrare fiscală;

h) bilanț contabil pe anul 2019 înregistrat la Administrația Finanțelor Publice. Excepție fac asociațiile, fundațiile și organizațiile neguvernamentale fără scop patrimonial înființate în anul 2019;

i) certificat fiscal din care să rezulte că solicitantul nu are datorii către bugetul de stat eliberat de Agenția Națională de Administrare Fiscală (ANAF);

j) certificat fiscal din care să rezulte că solicitantul nu are datorii către bugetul local eliberat de autoritățile administrației publice locale de la sediul social al solicitantului;

k) documente relevante privind activitatea semnificativă a solicitantului.

***Notă: Documentele care se depun în copie vor fi certificate pentru conformitate cu originalul de către solicitant.***

**6.2.** (1) Documentaţia de solicitare a finanţării se va depune până la termenul limită prevăzut în anunţul de participare, într-un exemplar, pe suport de hârtie, la sediul Consiliul Local Orașul Miercurea Nirajului, Piaţa Bocskai Istvan, nr. 54, Miercurea Nirajului, judeţul Mureş, cam. 1 – Registratura, în plic închis şi va purta menţiunea:

Către,

Consiliul Local Orașul Miercurea Nirajului, 547410 Miercurea Nirajului, Piaţa Bocskai Istvan, nr. 54

SOLICITARE DE FINANŢARE NERAMBURSABILĂ PENTRU ANUL 2020

**DOMENIUL TINERET**

NUMELE ŞI ADRESA COMPLETĂ A SOLICITANTULUI

(2) Cererile de finanţare trimise prin alte mijloace (fax, e-mail), depuse la alte adrese sau în afara termenului nu vor fi luate în considerare.

**6.3.** Propunerea de proiect are caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta.

**6.4.** Bugetul proiectului va fi prezentat exclusiv în lei şi va rămâne ferm pe toată durata de îndeplinire a contractului de finanţare nerambursabilă.

**6.5.** Solicitanţii pot adresa întrebări prin e-mail, fax sau telefon, indicând clar denumirea programului. Termenul limită până la care solicitanţii pot cere informaţii în scris este 03 APRILIE 2020, inclusiv. Răspunsurile la aceste întrebări se vor da în scris cel târziu cu 4 zile înainte de data limită pentru depunerea propunerilor de proiect.

**6 Primar**

**Tóth Sándor**